Κιότο

Το Κιότο (ακριβέστερα: Κυόουτο) (ιαπωνικά: ‎京都市), Κυοουτό-σι, Kyōto-shi) είναι πόλη της Ιαπωνίας με πληθυσμό 1,5 εκατομμύριο κατοίκους και βρίσκεται στο νησί Χονσού. Πρώην αυτοκρατορική πρωτεύουσα της Ιαπωνίας, είναι σήμερα πρωτεύουσα της Περιφέρειας του Κιότο καθώς και μείζονα πόλη στην μητροπολιτική περιοχή Οσάκα - Κόμπε - Κιότο. Βρίσκεται 50 χιλιόμετρα βορειοανατολικά της πόλης Οσάκα και απέχει περίπου την ίδια απόσταση από τη Νάρα. Αρκετοί βουδιστικοί ναοί και κήποι του Κιότο ανακηρύχθηκαν συλλογικά ως μνημεία παγκόσμιας κληρονομιάς της UNESCO το 1994.

 Το Κιότο ήταν πρωτεύουσα της Ιαπωνίας πάνω από χίλια χρόνια. Δια μέσου των αιώνων αποκαλείται με διάφορά ονόματα. Η λέξη Κιότο κυριολεκτικά σημαίνει «πρωτεύουσα πόλη». Η πόλη είναι γνωστή και με άλλα ονόματα, όπως Χέϊαν-κυό (Heian-kyō) «πρωτεύουσα της ειρήνης και της γαλήνης», Μιγιάκο (Miyako) «η πρωτεύουσα». Μετά την αποκατάσταση Μεϊτζί το Τόκυο ορίστηκε ως πρωτεύουσα της Ιαπωνίας και το Κιότο ονομάστηκε Σαϊκυό (Saikyō) «δυτική πρωτεύουσα». Τον 17ο αιώνα οι Πορτογάλοι την αποκαλούσαν Μιγιάκο ή Μιάκο. Η περιοχή του Κιότο εποικήθηκε κατά τον 7ο αιώνα. Κατά τη διάρκεια του 8ου αιώνα, και ενώ το Βουδιστικό ιερατείο αναμειγνυόταν στις υποθέσεις της Αυτοκρατορικής κυβέρνησης, ο Αυτοκράτορας επέλεξε την μετάθεση της πρωτεύουσας σε μία περιοχή χωρίς Βουδιστική επιρροή. Η νέα πόλη με το όνομα Χέιανκιοου (Heiankyō) έγινε η έδρα της Ιαπωνικής αυτοκρατορικής αυλής το 794. Αργότερα η πόλη μετονομάστηκε σε Κιότο, που σημαίνει "πρωτεύουσα πόλη" και παρέμεινε πρωτεύουσα της Ιαπωνίας μέχρι το 1868.Στο τέλος του Β' Παγκοσμίου Πολέμου το Κιότο εξετάστηκε ως πιθανός στόχος της ατομικής βόμβας των ΗΠΑ, αλλά τελικά η πόλη αφαιρέθηκε από τον κατάλογο των στόχων. Το Κιότο είναι η μοναδική μεγάλη πόλη της Ιαπωνίας με πληθώρα προπολεμικών κτιρίων, αν και δείγματα μοντέρνας αρχιτεκτονικής έχουν αρχίσει να αλλοιώνουν την ταυτότητα της παραδοσιακής πόλης.Το 1997 στο Κιότο συγκλήθηκε η συνέλευση του Κιότο που κατέληξε στην έκδοση του Πρωτοκόλου του Κιότο για την εκπομπή αερίων που συμβάλλουν στο φαινόμενο του θερμοκηπίου. Κατά καιρούς γίνεται στο Κιότο παγκόσμιο συνέδριο για τον έλεγχο εφαρμογής του πρωτοκόλλου και για ανταλλαγή απόψεων πάνω στην κατάσταση του παγκόσμιου κλίματος. Το Κιότο βρίσκεται στο κεντρο-δυτικό μέρος του νησιού Χονσού. Η πόλη είναι γνωστή για τις αποπνικτικές καλοκαιρινές νύχτες και την απουσία ανέμων λόγω των βουνών, που την περιβάλλουν. Ο συνολικός αριθμός των κατοίκων της πόλης Κιότο κατά τις τελευταίες δεκαετίες σύμφωνα με την στατιστική υπηρεσία της Ιαπωνίας απεικονίζεται στον παρακάτω πίνακα: Ο πόλη Κιότο βρίσκεται σε υψόμετρο 41 μέτρων πάνω από την επιφάνεια της θάλασσας. Το κλίμα στην πόλη Κιότο είναι υγρό και υποτροπικό. Η μέση ετήσια θερμοκρασία στο Κιότο είναι 13.9°C. Κατά μέσο όρο ο θερμότερος μήνας του έτους είναι ο Αύγουστος με μέση θερμοκρασία 26.7°C ενώ ο ψυχρότερος μήνας είναι ο Ιανουάριος με μέση θερμοκρασία 2.8°C. Κατά μέσο όρο κάθε έτος έχουν καταγραφεί 174 ημέρες βροχής. Τα περισσότερα ποσοστά βροχής σημειώνονται κατά τον μήνα Ιανουάριο και ο μικρότερος αριθμός ημερών με βροχή παρατηρείται κατά τον μήνα Αύγουστο με 11 ημέρες βροχής κατά μέσο όρο. Ο τουρισμός παίζει σημαντικό ρόλο στην οικονομία του Κιότο. Η πλούσια πολιτιστική κληρονομιά της πόλης γίνεται σημείο επίσκεψης από σχολικές εκδρομές των σχολείων της Ιαπωνίας αλλά και πολλούς ξένους τουρίστες. Η βιομηχανία της πόλης βασίζεται κυρίως σε μικρές επιχειρήσεις κατασκευής παραδοσιακών Ιαπωνικών χειροτεχνιών καθώς και κιμόνο. Η μόνη βαριά βιομηχανία του Κιότο είναι αυτή των ηλεκτρονικών καθώς μεταξύ άλλων εδώ εδρεύει το διοικητικό κέντρο της εταιρείας Νιντέντο. Πρωτόκολο του Κιότο Κυότο άρθρο στην ιστοσελίδα www.newworldencyclopedia.org Κυότο άρθρο στην ιστοσελίδα www.britannica.com